《同王无烦游石氏祇园 其二》
清代·郝浴

金谷分明在，相看作化城。青山如假寐，飞鸟自呼晴。

花灿阳春笑，松流大壑声。幽情谁复憾，况共虎溪行。

作者简介：（1623—1683）清直隶定州人，字冰涤，号雪海，更号复阳。顺治六年进士，累迁御史，巡按四川。以疏劾吴三桂拥兵观望，流徙奉天尚阳堡。康熙中吴三桂反，乃得召还。官至广西巡抚。